Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: volna ezt a kérdést, pedig az államháztartásról szóló 1992. évi XXXVIII. törvény 108. § (2) bekezdése értelmében „az államháztartás alrendszereinek követeléseirõl lemondani csak törvényben, helyi önkormányzatnál, a helyi önkormányzat
Paragraph Index: 1890

2. számú függelék Ügyszám: 5852/2005. Adalékok a diszkrimináció fogalmához („amicus curiae”) Az Európai Unió szervezetei több dokumentumban is hitet tesznek azon célkitûzés mellett, hogy az Unió a szabadság, biztonság és igazságosság térségévé fejlõdjön. Elõször az 1999. május 1-jén hatályba lépett Amszterdami Szerzõdésbe iktatták be azt a rendelkezést, amely felhatalmazta a Közösséget arra, hogy a faji alapú hátrányos megkülönböztetés ellen intézkedéseket fogadjon el. Az Alapvetõ Jogok Chartájának 21. cikkében is megjelenik a faji, nyelvi alapú, illetve az etnikai származáson és a nemzeti kisebbséghez tartozáson alapuló diszkrimináció tilalma. A Miniszterek Tanácsa az Amszterdami Szerzõdés 13. cikkének felhatalmazása alapján, 2000. július 29.-én fogadta el a személyek közötti, faji vagy etnikai származásra való tekintet nélküli egyenlõ bánásmód elvének alkalmazásáról szóló 2000/43/EK irányelvet. Az Irányelv által tiltott magatartások a közvetlen és a közvetett diszkrimináció, a zaklatás valamint a diszkriminációra adott utasítás. A 2. cikk értelmében „közvetlen megkülönböztetés áll fenn, ha egy személlyel szemben faji vagy etnikai alapon kevésbé kedvezõen járnak el, mint ahogyan egy másik személlyel szemben hasonló helyzetben eljárnak, eljártak vagy eljárnának”, illetve „közvetett megkülönböztetés áll fenn, ha egy látszólag semleges rendelkezés, feltétel vagy gyakorlat az egy faji vagy etnikai származású személyeket más személyekhez képest különösen hátrányosan érint, kivéve ha ez a rendelkezés, feltétel vagy gyakorlat jogszerû céllal objektív módon igazolható, továbbá e cél megvalósításának eszközei megfelelõek és szükségesek.” Zaklatásnak minõsül, „amikor faji vagy etnikai származáshoz kapcsolódó nem kívánt magatartás történik azzal a céllal vagy hatással, hogy egy személy méltóságát megsértse, és megfélemlítõ, ellenséges, megalázó, megszégyenítõ vagy támadó környezetet alakítson ki.” Az Irányelv az eljárási rendelkezések körében tiltja továbbá a megtorlást is. Az irányelvek, ha kötelezõek is, a tagállamokat „csupán” arra kötelezik, hogy belsõ jogukban valósítsák meg az iránymutatásait. Tehát a 2000/43/EK irányelvben megfogalmazott definíciók sem szó szerint kerültek a magyar jogba. A tagállam a direktíva védelmi szintjénél magasabb mércét is megállapíthat, hiszen az irányelv végsõ célja az, hogy a címében foglalt célkitûzés, azaz a személyek közötti, faji vagy etnikai származásukra tekintet nélküli egyenlõ bánásmód ténylegesen megvalósuljon. Nem szolgálhat azonban alapul az irányelv az adott területen eredetileg fennálló védelmi szint lecsökkentésére. Az uniós joganyag belsõ jogba történõ átültetése során – az adott tagállam társadalmi sajátosságainak megfelelõen – számos olyan nemzetközi dokumentumot és ajánlást érdemes figyelembe venni, amelyek mind az Európai Unió egésze, mind pedig Magyarország viszonylatában háttér-joganyagként szolgálnak. Az irányelv végrehajtására megalkotott belsõ joganyag értelmezése során pedig tekintettel kell lenni az Európai Bíróság vonatkozó joggyakorlatára is. Emellett nem szabad figyelmen kívül hagyni az Emberi Jogok Európai Bíróságának vonatkozó gyakorlatát sem. A nemzetközi dokumentumok kapcsán az Alkotmány 7. § (1) bekezdése értelmében Magyarország köteles biztosítani a nemzetközi kötelezettségek és a belsõ jog összhangját, így köteles a belsõ jogot azokkal a nemzetközi dokumentumokkal összhangba hozni, amelyekhez csatlakozott. A kihirdetett nemzetközi dokumentumok a magyar jogalkalmazó számára a magyar jogalkotótól származó joganyaggal azonos módon kötelezõ erõvel bírnak. Magyarország azt a megoldást választotta a diszkrimináció-ellenes uniós szabályozás belsõ jogba való átültetésére, hogy egységes, átfogó törvényt alkot, amely nem csupán a faji diszkriminációt tiltja, hanem a diszkrimináció valamennyi megvalósulási formája ellen fellép, bármely okból kerüljön is sor azokra. Az egyenlõ bánásmódról és az esélyegyenlõség

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes